વર્ષ ૨૦૧૪માં શહેરમાં રહેનારા ૨ કરોડ લોકોને ૧૪૫ ક્યૂબિક મીટર પાણી મળ્યું હતું. દુનિયાની વસતીનો ૨૦ ટકા ભાગ ચીનમાં છે પણ દુનિયાના મીઠા પાણીની માત્રા માત્ર ૭ ટકા છે. અમેરિકાની યુનિ.એ કરેલા અભ્યાસ પ્રમાણે ૨૦૦૦થી ૨૦૦૯ વચ્ચે શહેરમાં પાણીના સાધનોની ક્ષમતા ૧૩ ટકા ઘટી ગઈ હતી. વર્ષ ૨૦૧૫માં જાહેર કરાયેલા આકડાં અનુસાર બેઇજિંગમાં પાણી એટલું પ્રદૂષિત છે. તે ખેતીકામમાં પણ ઉપયોગમાં લઈ શકાય એમ નથી. ચીન સરકારે આ સમસ્યાનો નીવેડો લાવવા માટે પાણી વિતરણ માટેની વ્યવસ્થા બનાવી છે. પાણી માટે જાગૃતિ અભિયાન ચલાવવામાં આવ્યું હતું. આ ઉપરાંત પાણીના વધુ પડતા ઉપયોગ સામે વધુ દંડની જોગવાઈ જાહેર કરવામાં આવી.